id sv ms ms eo id id ms id id id id ms sv fr en ms ms id ms id id ms id id id id ms ms ms id id id ms id ms ms id ms tr ms ms tr ms ms eo eo fi id ms ms ms nds id fr id en en id fr id id en fi fr id en en en fi fr id ms ms fr id id ms en en en en ms id ms en id ms ms ms id nl id id pl id id id id id id id id ms ms ms ms id id id id ms ms id id id id id id id id id ms ms ms ms id ms id id id id id id id pl ceb fr sv id ms id id id ms eu id id id ms ms ja id id ms ms id id id en ms ms en en en en en id ms id id id en id id jv ms id id it es id id en id ms ms ms ms ms ms
Apa Punca Tidur Berdengkur: Genetik Salah Satu Daripadanya?
Bulan Kesedaran Kanser Payudara Sedunia
Kekal Sihat Pada Usia Emas
Kalkulator Indeks Jisim Badan (BMI)
Kira kadar Indeks Jisim Badan (BMI) anda menggunakan alatan berikut!
Kalkulator Kadar Metabolisme Asas (BMR)
Kira Kadar Metabolisme Asas (BMR) anda menggunakan alatan berikut!
Tahu tak scan bayi yang mana lebih baik untuk ibu hamil?
Terima kasih kerana membaca artikel kesihatan kami, dan mengambil berat tentang kesihatan anda. Ini antara benda baru di Hello Doktor.
What are your concerns?
Tanya Doktor Secara Percuma
Jadi yang terawal untuk berkongsi pandangan anda kepada Hello Doktor
Ayuh jadi yang pertama untuk memberi komen!
Sertai Kami atau Log Masuk untuk menghantar komen
Tidur Berdengkur Tanda Tidur Lena? SALAH! Ada Kajian Kata Ia Berkait Dengan Genetik!
Ditulis oleh Ahmad Farid Disemak pada 07/06/2022
Disemak secara perubatan oleh Dr. Joseph Tan
Semasa sedang tidur, kita semua tidak akan sedar apa yang dilakukan tubuh badan dan ini termasuklah jika anda berdengkur dengan kuat. Jadi, apa punca tidur berdengkur?
Ramai yang percaya bahawa tidur berdengkur adalah petanda tidur lena. Benarkah? Ataupun ia mungkin ada kaitan dengan genetik individu yang selalu mengalaminya?
Jom sama-sama kita ikuti artikel ini untuk mengetahui tentangnya dengan lebih mendalam lagi!
Apa maksud tidur berdengkur?
Buat anda yang mungkin kurang faham mengenainya, ia adalah satu keadaan di mana keluar bunyi serak atau keras daripada rongga mulut atau hidung ketika sedang tidur.
Ia berlaku hasil daripada getaran tisu pada leher ekoran udara yang mengalir melalui dan mengenai kawasan tersebut ketika sedang bernafas.
Hakikatnya, memang ramai individu yang akan mengalaminya namun ia juga boleh jadi satu masalah kronik buat sesetengah individu.
Buat mereka yang percaya bahawa berdengkur adalah tanda tidur lena, anda mungkin salah kerana ia juga mungkin merupakan salah satu simptom gangguan tidur!
Apa punca tidur berdengkur?
Seperti mana yang telah dinyatakan di atas tadi, ia berpunca hasil getaran tisu pada leher ekoran udara yang mengalir melalui dan mengenai kawasan tersebut ketika sedang bernafas.
Persoalannya, wujudkah faktor risiko yang akan meningkatkan kemungkinan ia berlaku? Ya ada!
Antara faktor risiko individu berdengkur termasuklah:
Usia – Ketika usia telah lanjut, saluran pernafasan akan menjadi semakin sempit.
Obesiti – Berat badan yang berlebihan akan membuatkan otot di saluran pernafasan dipenuhi dengan lemak.
Rokok – Hisap rokok boleh membuatkan otot tekak menjadi lebih relaks lantas menyebabkan dengkuran.
Alkohol – Minum alkohol juga boleh membuatkan otot tekak menjadi lebih relaks lantas menyebabkan dengkuran.
Gaya tidur – Gaya tidur seperti tidur menelentang boleh mengakibatkan dengkuran buat sesetengah individu.
Tidak cukup tidur – Tidak cukup tidur akan menyebabkan saluran pernafasan terjejas lantas membuatkan dengkuran lebih mudah berlaku.
Dalam pada itu, pernahkah kalian terdengar atau terbaca kenyataan di mana jika ibu bapa berdengkur ketika sedang tidur, anaknya juga akan mengalami perkara yang sama?
Genetik adalah salah satu puncanya?
Selain tidur yang lena, genetik juga adalah antara perkara yang kerap dikaitkan sebagai salah satu daripada apa punca tidur berdengkur yang sebenar.
Jawapannya adalah mungkin benar bahawa genetik juga memainkan peranannya.
Ini kerana dengkuran boleh terjadi buat mereka yang mempunyai saluran pernafasan lebih kecil atau sempit berbanding individu lain.
Sekiranya ibu bapa mempunyai saluran pernafasan sebegini, adalah tidak mustahil untuk anak mereka juga mempunyai saluran pernafasan sebegitu.
Dalam pada itu, sudah terdapat beberapa kajian saintifik membabitkan blood marker yang telah membuktikan kaitanan di antara genetik dengan berdengkur.
Jadi anda akan mempunyai risiko tinggi untuk tidur berdengkur jika ibu bapa anda juga sendiri mengalaminya!
Adakah tidur berdengkur itu berbahaya?
Selain persoalan mengenai apa punca tidur berdengkur, wujud juga kebimbangan di mana kondisi ini boleh mendatangkan bahaya termasuklah kematian!
Untuk pengetahuan anda, dengkuran secara umumnya tidak akan menyebabkan kematian.
Pun begitu, risikonya tetap wujud sekiranya ia berkaitan dengan gangguan apnea tidur obstruktif.
Persatuan Apnea Tidur Amerika Syarikat menganggarkan sekitar 38,000 individu di Amerika Syarikat meninggal dunia setiap tahun akibat daripada penyakit jantung dengan apnea tidur sebagai faktor komplikasi.
Ini kerana individu yang mempunyai gangguan apnea tidur memiliki kesukaran untuk bernafas atau berhenti bernafas ketika sedang tidur.
Dalam pada itu, gangguan ini boleh membawa kepada komplikasi yang lebih serius jika tidak dirawat seperti:
Oleh itu, sila awasi segala simptom sekiranya anda mengalaminya untuk mengelakkan komplikasi lebih teruk berlaku ya!
Bagaimana untuk mengelak ia berlaku & berulang?
Untuk mengelakkannya, adalah penting untuk kita semua kembali semula kepada apa punca tidur berdengkur untuk mengetahui faktor risikonya.
Kemudian, adalah penting untuk kalian mengikuti tip seperti berikut:
Rawat alahan yang berlaku
Minum air dengan cukup
Mengamalkan gaya hidup sihat
Sekiranya anda mempunyai sebarang persoalan mengenai kondisi ini, sila berjumpa dengan doktor pakar berdekatan segera ya?
Guna kalkulator ini untuk mengira Indeks Jisim Badan (BMI) dan semak tahap kesihatan berat badan anda. Anda juga boleh menyemak BMI anak.
Berapa umur anda? (tahun)
Berapa ketinggian anda? (cm)
Berapakah berat badan anda? (kg)
Hello Health Group tidak menawarkan nasihat perubatan, diagnosis atau rawatan.
Snoring. http://sleepeducation.org/essentials-in-sleep/snoring/overview-and-facts. Accessed June 4, 2022.
Snoring vs. Sleep Apnea – Is There a Difference?. https://healthtalk.unchealthcare.org/snoring-vs-sleep-apnea-is-there-a-difference/. Accessed June 4, 2022.
Snoring. https://www.sleep.org/is-snoring-genetic/. Accessed June 4, 2022.
How to Stop Snoring. https://www.helpguide.org/articles/sleep/snoring-tips-to-help-you-and-your-partner-sleep-better.htm. Accessed June 4, 2022.
Snoring and Sleep. https://www.sleepfoundation.org/articles/snoring-and-sleep. Accessed June 4, 2022.
11 Tanda Dengkuran Anda Itu Sebenarnya Petanda BAHAYA Hingga Boleh Membawa Maut
AWAS, Jangan Terlalu Selesa! Orang Kurus Yang Tidur Berdengkur BERPOTENSI Jadi GEMUK!
Ditulis oleh Ahmad Farid Disemak pada 07/06/2022
Disemak secara perubatan oleh Dr. Joseph Tan
Hello Doktor mahu menjadi rakan kongsi anda yang paling dipercayai untuk membuat lebih banyak keputusan yang tepat bersama, dan hidup dengan lebih sihat lagi bahagia.
Lawati laman web Hello Health yang lain
©2021 Hello Health Group Pte. Ltd. Hak Cipta Terpelihara. Hello Health Group tidak menawarkan nasihat perubatan, diagnosis atau rawatan.